NÁRODNÁ RADA SLOVENSKEJ REPUBLIKY
IX. volebné obdobie

Č.: KNR-VSV-4675/2026/25


1249a
Spoločná správa

výborov Národnej rady Slovenskej republiky o prerokovaní návrhu poslancov Národnej rady Slovenskej republiky Romana MICHELKA, Dagmar KRAMPLOVEJ, Jozefa CECHA, Pauly PUŠKÁROVEJ a Zdenky MAČICOVEJ na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov (tlač 1249)
___________________________________________________________________________


	Výbor Národnej rady Slovenskej republiky pre sociálne veci ako gestorský výbor k návrhu poslancov Národnej rady Slovenskej republiky Romana MICHELKA, Dagmar KRAMPLOVEJ, Jozefa CECHA, Pauly PUŠKÁROVEJ a Zdenky MAČICOVEJ na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov (tlač 1249) (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

I.

	Národná rada Slovenskej republiky uznesením č. 1467 z 5. mája 2026 pridelila predmetný návrh zákona na prerokovanie týmto výborom:
	Ústavnoprávnemu výboru Národnej rady Slovenskej republiky
	Výboru Národnej rady Slovenskej republiky pre financie a rozpočet a
	Výboru Národnej rady Slovenskej republiky pre sociálne veci.

Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch.

II.

	Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).


III.

Stanovisko vlády Slovenskej republiky k návrhu poslancov Národnej rady Slovenskej republiky Romana MICHELKA, Dagmar KRAMPLOVEJ, Jozefa CECHA, Pauly PUŠKÁROVEJ a Zdenky MAČICOVEJ na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov (tlač 1249) nebolo do konania schôdze gestorského výboru doručené.

IV. 

	Návrh poslancov Národnej rady Slovenskej republiky Romana MICHELKA, Dagmar KRAMPLOVEJ, Jozefa CECHA, Pauly PUŠKÁROVEJ a Zdenky MAČICOVEJ na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov (tlač 1249) prerokovali a odporučili Národnej rade Slovenskej republiky schváliť:

	Ústavnoprávny výbor Národnej rady Slovenskej republiky uznesením č. 444  z  20. mája 2026,
	Výbor Národnej rady Slovenskej republiky pre financie a rozpočet uznesením č.  308 z 19. mája 2026,
	Výbor Národnej rady Slovenskej republiky pre sociálne veci uznesením č. 149 z 25. mája 2026.

V.

	Z uznesení výborov Národnej rady Slovenskej republiky uvedených v IV. bode tejto spoločnej správy vyplývajú  tieto pozmeňujúce a doplňujúce návrhy:

1. V čl. I sa za bod 5 vkladajú nové body 6 a 7, ktoré znejú:
„6. § 170 sa dopĺňa odsekom 32, ktorý znie:
„(32) Sociálna poisťovňa na základe uzatvorenej dohody poskytuje elektronicky Ústrediu práce, sociálnych vecí a rodiny údaje vrátane osobných údajov na účel lekárskej posudkovej činnosti podľa osobitných predpisov93ah) v rozsahu
a) meno, priezvisko, rodné číslo, a ak rodné číslo nie je pridelené, dátum narodenia poistenca s posúdeným poklesom schopnosti vykonávať zárobkovú činnosť,
b) druh zdravotného postihnutia, ktoré je rozhodujúcou príčinou dlhodobo nepriaznivého zdravotného stavu,
c) dátum vzniku a zániku poklesu schopnosti vykonávať zárobkovú činnosť a zmeny miery poklesu schopnosti vykonávať zárobkovú činnosť,
d) dátum poslednej vykonanej kontrolnej lekárskej prehliadky a dátum nadchádzajúcej kontrolnej lekárskej prehliadky,“.

Poznámka pod čiarou k odkazu 93ah znie:
„93ah) Zákon č. 447/2008 Z. z. v znení neskorších predpisov.
Zákon č. 376/2024 Z. z. o integrovanej posudkovej činnosti a o zmene a doplnení niektorých zákonov v znení zákona č. 406/2025 Z. z.“.

7. V § 233 sa odsek 12 dopĺňa písmenom e), ktoré znie:
„e) poskytovať na základe uzatvorenej dohody údaje spracúvané v súvislosti s výkonom lekárskej posudkovej činnosti podľa osobitných predpisov,93ah) ktorými sú údaje o fyzickej osobe s ťažkým zdravotným postihnutím a o fyzickej osobe odkázanej na pomoc inej fyzickej osoby, a to
1. meno a priezvisko, rodné číslo fyzickej osoby a jej dátum narodenia, ak rodné číslo nie je pridelené,
2. dátum vzniku a zániku
2a. ťažkého zdravotného postihnutia,
2b. odkázanosti na pomoc inej fyzickej osoby,
3. stupeň odkázanosti na pomoc inej fyzickej osoby,
4. druh ťažkého zdravotného postihnutia, 
5. druh, číslo a dátum nadobudnutia právoplatnosti rozhodnutia, ktorým sa rozhodlo vo veci 
5a. ťažkého zdravotného postihnutia,
5b. odkázanosti na pomoc inej fyzickej osoby.“.“.

Nasledujúce body sa primerane prečíslujú.

Tieto body nadobúdajú účinnosť 1. januára 2027, čo sa premietne do článku o účinnosti.


Cieľom navrhovanej zmeny § 170 a § 233 zákona je vytvoriť legislatívny rámec na recipročné elektronické zdieľanie údajov evidovaných Sociálnou poisťovňou a Ústredím práce, sociálnych vecí a rodiny v konaniach patriacich do vecnej príslušnosti uvedených správnych orgánov. Špeciálne na tieto účely vytvorená pracovná skupina Ministerstva práce, sociálnych vecí a rodiny SR, Sociálnej poisťovne a Ústredia práce, sociálnych vecí a rodiny analyzovala dáta nachádzajúce sa v informačných systémoch Sociálnej poisťovne a Ústredia práce, sociálnych vecí a rodiny so zámerom identifikovať tie konkrétne údaje, ktorých výmenou sa vzájomne poskytnú dáta potrebné na výkon lekárskej posudkovej činnosti. Navrhované ustanovenia obsahujú taxatívny výpočet uvedených identifikovaných údajov.


Výbor NR SR pre sociálne veci
Gestorský výbor odporúča schváliť.

2. V čl. I bode 7 úvodnej vete sa slová „§ 293gn sa vkladá § 293gna“ nahrádzajú slovami 
„§ 293gna sa vkladá § 293gnb“.

V súvislosti s touto zmenou sa v čl. I. 7. bode „§ 293gna“ preznačí na „§ 293gnb“.
 
Pozmeňujúci návrh legislatívno-technicky precizuje navrhované znenie novelizačného bodu; preznačenie označení § 293gna na § 293gnb sa navrhuje z dôvodu, že v zákone č. 44/2026 Z. z. sa od 1. júla 2026 doplnilo prechodné ustanovenie s označením § 293gna.  

Ústavnoprávny výbor NR SR
Výbor NR SR pre financie a rozpočet
Výbor NR SR pre sociálne veci
Gestorský výbor odporúča schváliť.


VI. 

	Gestorský výbor na základe stanovísk výborov k návrhu poslancov Národnej rady Slovenskej republiky Romana MICHELKA, Dagmar KRAMPLOVEJ, Jozefa CECHA, Pauly PUŠKÁROVEJ a Zdenky MAČICOVEJ na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov (tlač 1249) a v ich uzneseniach uvedených pod bodom IV. tejto správy odporúča Národnej rade Slovenskej republiky návrh zákona v znení schválených pozmeňujúcich a doplňujúcich  návrhov 

schváliť.

VII.
	Gestorský výbor odporúča hlasovať o návrhoch  1 a 2 v piatej časti tejto spoločnej správy spoločne so stanoviskom gestorského výboru schváliť.

	Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci
č. 161  z 25. mája 2026.

	Týmto uznesením výbor zároveň poveril spoločnú spravodajkyňu, poslankyňu Národnej rady Slovenskej republiky Alenu Novákovú, aby na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Zároveň určil poslancov Jána Richter, Jozefa Cecha, Ľubicu Laššákovú, Vladimíra Macáška, Zdenku Mačicovú, Zdenku Kramplovú a Michala Stušku za náhradníkov spravodajcu.




 Bratislava 25. mája 2026




Ján  Richter v.r.
predseda výboru

